
На основу члана 27 став 5 и члана 135 став 2 Закона о стечају («Службени гласник Републике Србије» број 104/2009, 99/2011-др.Закон, 71/2012-Одлука УС и 83/2014), као и поглавља III и VIII  Националног стандарда број 5 о начину и поступку уновчења имовине стечајног дужника, Агенција за лиценцирање стечајних управника - Центар за стечај, као стечајни управник стечајног дужника:   
АКЦИОНАРСКО ДРУШТВО МИН ВАГОНКА  - У СТЕЧАЈУ ИЗ НИША

Ул. Шумадијака бр.1, Ниш, 

ОБЈАВЉУЈЕ

ПОЗИВ ЗА ДОСТАВЉАЊЕ ПОНУДА
за

Вршење услуга процене вредности правног лица на чијој имовини постоје заложна права
За потребе утврђивања процењене вредности у поступку продаје проценитељ ће користити следеће методе: 

· процену вредности имовине ликвидационом методом

· Процену вредности правног лица ДНТ методом или методом ликвидационе вредности капитала, које су у складу са Међународним рачуноводственим стандардима, а којима се обезбеђује највећа вредност за повериоце. 
Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника у деловима, 
· утврдити учешће  вредности процењене имовине на којој је конституисано заложно право, у односу на процену вредности правног лица (изражено у процентима),
· саставити и доставити мишљење у вези имовинско-правног статуса имовине која је предмет процене, све ближе описано у нацрту уговора који представља саставни део интегралног текста позива за достављање понуда
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку року од 15 дана, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: стечајни управник Душанка Ћетковић  ПР, ул. Првомајска 34/4, 18000 Ниш, сваког радног дана од  9 до  16 часова, или путем e-mail адресе: cetkovic.d@gmail.com
Понуде за вршење услуга процене могу се предати најкасније до 10.06.2024. године до 15 часова, на адреси: Душанка Ћетковић, ул. Првомајска 34/4, 18000 Ниш.
Агенција за лиценцирање стечајних управника
Кнезa Михаила бр. 1-3; тел: 2621-086, 2622-083; факс: 263-5599; e-mail: office@alsu.gov.rs

